









Na temelju članka 19. i članka 35. Zakona o lokalnoj i područnoj (regionalnoj) samoupravi
(„Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12,
19/13, 137/15, 123/17, 98/19, 144/20) te članka 30. Statuta Općine Vir („Službeni glasnik Općine Vir“ broj 11/09, 12/09, 02/11, 02/18, 01/20, 04/21), Općinsko vijeće Općine Vir na svojoj – sjednici održanoj dana --.--.----. godine donijelo je
 

Odluku
o jednokratnoj materijalnoj potpori za prijevoz vode
na području Općine Vir 

 
Članak 1.

Ovom Odlukom utvrđuju se uvjeti, kriteriji i postupak za ostvarivanje prava na isplatu
jednokratne materijalne potpore umirovljenicima, nezaposlenima, korisnicima Hrvatskog zavoda za socijalni rad te osobama starijim od 65 godina za pokrivanje troška prijevoza vode u naseljima na području Općine Vir  u kojima nema vodovodne mreže.

Jednokratna materijalna potpora iz prethodnog stavka utvrđuje se u godišnjem iznosu od 150,00 eura.


Članak 2.

[bookmark: _Hlk222391381][bookmark: _Hlk222391394]Pravo na jednokratnu materijalnu potporu iz članka 1. ove Odluke u područjima Općine Vir u kojima nema vodovodne mreže ima domaćinstvo podnositelja zahtjeva (umirovljenika, nezaposlene osobe, korisnika Hrvatskog zavoda za socijalni rad, osobe starije od 65 godina) neovisno o broju članova domaćinstva.

Pravo na financiranje prijevoza vode u područjima Općine Vir u kojima nema vodovodne mreže imaju fizičke osobe s prijavljenim prebivalištem na tim području Općine Vir, ako nemaju nepodmirenih obveza prema Općini Vir.

Pojam domaćinstva iz stavka 1. ovog članka istovjetan je pojmu zajedničko kućanstvo. Članovima zajedničkog kućanstva, u smislu ove Odluke, smatraju se sve osobe, bez obzira na srodstvo, koje zajedno stanuju na istoj adresi prebivališta u stambenom prostoru, zajedno privređuju i troše ostvarene prihode, te zajedno koriste pokretnine i nekretnine za podmirenje osnovnih životnih potreba.


Članak 3.


Za ostvarivanje prava na jednokratnu materijalnu potporu iz članka 1. ove odluke potrebno je podnijeti zahtjev u roku određenom u javnom pozivu te ispuniti slijedeće uvjete:


· Da svi članovi kućanstva imaju  prijavljeno prebivalište na području Općine Vir najmanje 1 (jednu) godinu do dana objave Javnog poziva,
· da je podnositelj zahtjeva umirovljenik/nezaposlena osoba/ korisnik naknade u sustavu socijalne skrbi (jer ne može osigurati uzdržavanje svojim radom, primitkom od imovine i sl.)/ osoba starija od 65 godina
· da objekt nema mogućnost priključenja
· da domaćinstvo u kojem podnositelj živi ima podmirene obveze prema Općini Vir i pravnim osobama u vlasništvu Općine Vir.

Članak 4.


Zahtjevi  za financiranje s dokazima o ispunjenju uvjeta predaju se u pisarnici Općine Vir.  

Zahtjev (obrazac zahtjeva dostupan na web stranici i u prostorijama Općine Vir) sadrži podatke o podnositelju (ime i prezime, OIB, adresa, kontakt telefon, račun za uplatu koji glasi na ime podnositelja zahtjeva), a prilažu mu se kao dokaz preslik osobne iskaznice ili uvjerenje o prebivalištu za članove zajedničkog kućanstva, izjava o zajedničkom kućanstvu, računi za prijevoz vode.


[bookmark: _Hlk222392026]Članak 5.

Ova Odluka stupa na snagu osmog dana od dana objave u „Službenom glasniku Općine Vir“.


KLASA: 021-05/26-01/
URBROJ: 2198-12-06-26_
Vir,--.--.----. godine

Predsjednik Općinskog vijeća 
Općine Vir
       Kristijan Kapović





					

  O b r a z l o ž e nj e

Člankom 19. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20 )- u daljnjem tekstu Zakon, propisano je da       Općine i gradovi u svom samoupravnom djelokrugu obavljaju poslove lokalnog značaja kojima se neposredno ostvaruju potrebe građana.
Člankom 35. Zakona i člankom 30. Statuta Općine Vir propisano je da Općinsko vijeće donosi odluke i druge opće akte kojima uređuje pitanja iz samoupravnog djelokruga jedinice lokalne, odnosno područne (regionalne) samouprave.
Na području općine Vir postoje stambeni objekti koji nemaju osiguran priključak na javnu vodoopskrbnu mrežu. Zbog toga su mještani primorani pitku vodu dovoziti autocisternama. Troškovi prijevoza vode su visoki i predstavljaju značajno materijalno opterećenje za kućanstva.
Cilj ove mjere je olakšati financijski teret kućanstvima, osigurati osnovne životne uvjete i smanjiti nejednakost između priključenih i nepriključenih kućanstava, a u skladu spredloženom mjerom.
Sredstva za ovu potporu osigurana su u Proračunu Općine Vir za 2026. godinu, unutar stavke socijalne skrbi. 

